Melanippus

In mythologia Graeca Melanippus (Graece Μελάνιππος), Astaci filius, fuit unus e ducibus Thebanis qui septem duces Argivos ab Adrasto rege missos reppulit. In tragoedia Aeschyli Septem contra Thebas ad portam Proetidam custodiendam contra Tydeum ab Eteocle mittiturVersus 407-416.. Ibi Adrasti et fratrem Mecisteum et generum Tydeum occidisse dicebaturHerodotus V.67. Pausanias IX.18.1.. Ipse quoque tamen Tydei telo transfixus obiit qui antequam moreretur capite hostis flagitato et scissa calvaria Melanippi cerebrum sorbuitApollodori bibliotheca III.6.8. Statius, Thebais 718-766. Quae fabula ex vetere carmine epico Thebaide inscripto excerpta videtur..
Melanippus originem suam ad "spartos"  referebat, hoc est  ad homines e draconis dentibus a Cadmo satis natos quibus pepercit AresAeschylus 412-4. François Jouan, "Arès à Thèbes dans la tragédie attique" in Mélanges Pierre Lévêque. Tome 4, 1990ː 221-239.

Libro quinto Historiarum HerodotusTerpsichore 67. scribebat Clisthenem Sicyonis tyrannum in qua urbe AdrastusIlle rex fuit qui septem ducum expeditionem decrevit. cultu heroico honorabatur, cum bellum adversus Argivos gereret, Melanippi reliquias Sicyonem advexisse atque omnes honores prius Adrasto tributos Melanippo contulisse. Etenim neminem Adrasto et Argivis  inimiciorem quam Melanippum fuisse existimabat. Nihilominus secundo saeculo Melanippi tumulus Thebis viatoribus monstrabaturPausanias IX.18.1. et poetae Attici quinto saeculo a.C.n. exeunte septem duces prope Eleusinem Theseo iubente humatos esse canebantEuripides, Supplices.
 Notae 

Categoria:Mythologia Thebana